‘win-win’
ตอนเป็นรัฐบาล ปชป.คิดใหญ่จะเก็บภาษีที่ดิน ถึงกับร่างกฎหมายไว้แล้ว แต่ยังไม่ทันได้ผลักดันให้สำเร็จก็มีอันต้องยุบสภาไปก่อน
19 ต.ค. 2555

ตอนเป็นรัฐบาล ปชป.คิดใหญ่จะเก็บภาษีที่ดิน ถึงกับร่างกฎหมายไว้แล้ว แต่ยังไม่ทันได้ผลักดันให้สำเร็จก็มีอันต้องยุบสภาไปก่อน 
พอมาเป็นพรรคฝ่ายค้าน กรณ์ จาติกวณิช รองหัวหน้าพรรค ปชป. ก็ยังเดินสายขายฝัน เรื่องเก็บภาษีคนรวยอยู่
ล่าสุดก็ไปปฐากถาที่งาน Property Awards 2012 ว่า จะต้องช่วยกันแก้ไขปัญหาสลัมให้คนจนมีที่อยู่ ฉะนั้นเมื่อรัฐบาลเอาเงินภาษีประชาชนทั้งประเทศไปทำรถไฟฟ้า ทำให้เจ้าของที่ดินริมทางรถไฟฟ้า ที่เป็นผู้มีอันจะกินได้ประโยชน์ไปเต็มๆ จากราคาที่ดินที่พุ่งสูงปรี๊ดตามชั้นของคอนโดมิเนียมริมทางรถไฟฟ้าที่จะผุดขึ้นราวกับดอกเห็ด
ว่าแล้วอดีตขุนคลังโลก ก็ขายไอเดียว่า คนที่ได้กำไรจากที่ดินริมทางรถไฟฟ้าควรจะคืนกำไรให้ส่วนรวม 
แล้วก็ยกตัวอย่างของประเทศสิงคโปร์ ที่รัฐบาลเก็บภาษีจากผู้ประกอบการที่ได้รับประโยชน์จากการแข่งขันรถ Formula 1 เพราะการลงทุนเพื่อจัดการแข่งขันนั้น ใช้เงินภาษีประชาชน
ฉะนั้น เพื่อให้เป็นธรรมต่อสังคมและ “win-win” หรือ “ชนะทุกฝ่าย” ประเทศไทยก็ควรจะทำอย่างเขาบ้าง
ว่าแต่แอบเหน็บเศรษฐีที่ดินคนไหนอีกล่ะเนี่ย ฮี่ ฮี่